**Bagadus gáibádusskovvái**



**Enanjuohkinrievtti dieđut**

Eananjuohkinriekti lea sierraduopmostuollu mii meannuda gažaldagaid mat gusket gitta opmodagaide. Áššis mii ovddiduvvo eananjuohkinriektái sáhttát omd. lonuhit areála ja rivttiid, mearridit geavahan njuolggadusaid oktasaš geidnui dahje čielggadit opmodatrájáid dahje eará rievttálaš diliid gitta opmodagaid ektui.

Eananjuohkinrievttis lea gelbbolašvuohta dubmet iešguđetlágan riidogažaldagaid mat gusket gitta opmodagaide. Dasa lassin sáhttá eanajuohkinriekti doallat iešguđetgelágan árvvoštusaid. Sihke eanaeaiggát ja sus geas lea rievttit čatnon opmodahkii sáhttet gáibidit ášši eananjuohkinriektái.

1.-7. čuoggás gávnnat dieđuid mo galggat deavdit gáibádusa.

Čuokkis 8 sisttisdoallá eará dieđuid.

1. ***Gosa sáddet gáibádusa***

Gáibádusa galgá sáddet eananjuohkinriektái dan guovllus gos opmodat lea. Jus leat eahpesihkkar mii eananjuohkinrievtti namma lea, de gávnnat dan dán siiddus [www.domstol.no](http://www.domstol.no).

1. ***Oasehasat***

Deavdde geat leat oamasteaddjit, geas lea geavahanvuoigatvuođat ja earát geasa oaivvildat ášši guoská.

1. ***Maid gáibádus gusto***

Don galggat nu bures go vejolaš čilget manne don gáibidat ášši, ja daid váttisvuođaid maid háliidat čovdot. Dat čuokkis galgá devdot nu ahte dat eará oasehasat besset buktit oaivila gáibádussii ja rahkanahttit iežaset áššái. Dieđut galget maid addit riektái vuođu árvvoštallat ahte sáhttá go meannudit ášši. Don berret bidjat kárta mielddusin mii čilge guovllu.

1. ***Gaskaoapmi***

***4.1 Eananjuohkin(riektenuppástuhttin):***

Dat lea eananjuohkinriekti mii mearrida makkár gaskaoamit leat heivvolačča čoavdit váttis dili. Danin don it dárbbaš merket daid iešguđegelágán gaskaomiide. Dás vuolábealde gávnnat oppalašgova daid gaskaomiid maid eananjuohkinriekti sáhttá geavahit.

***Opmodaga ja geavahanvuoigatvuođa ođđa hábmen, § 3-4***

Eananjuohkinriekti sáhttá ođđasit hábmet opmodagaid ja geavahanvuoigatvuođaid.

***Ásahit oktasašopmodaga, § 3-5***

Eananjuohkinriekti sáhttá muhtton áššin ásahit oktasašoamasteami jus dat čoavdá váttis opmodatoktavuođaid ja seammás lea buoret čoavddus go oktasašgeavaheami njuolggadusat. Ovdamearkadihti namuhat geainnuid, stoahkanšiljuid, bisánansajiid ja huksenguovlluid.

***Oktasašopmodagaid ja oktasašgeavaheami sirren, § 3-6***

Eananjuohkinriekti sáhttá sirret oktasašoamasteami ja oktasašgeavaheami gaskal opmodagaid. Sirren sáhttá leat gaskaboddosaččat dahje ollásit.

***Juohkit opmodaga, § 3-7***

Eananjuohkinriekti sáhttá juohkit

ja hábmet opmodaga ja geavahanvuoigatvuođaid mearriduvvon oassemeriin. Opmodagat gos lea persovnnalaš oktasašoamasteapmi sáhttá juhkot dán njuolggadusa vuođul.

Eananjuohkinriekti sáhttá maid juohkit opmodaga mii lea oston searválagaid liigeeatnamiin. Gielda ferte dohkkehit juohkima.

***Oktasašgeavaheami njuolggadusat (geavahanortnet), § 3-8***

Eananjuohkinriekti sáhttá mearridit bistevaš dahje gaskaboddosaš njuolggadusaid geavahit opmodagaid ja rivttiid.

Geavahanortnet lea omd. áigeguovdil oktasašoamasteamis, huksenguovlluin, priváhta geainnuin, bisánanšiljuin, stoahkanšiljuin, smávva čáhcefápmorusttegin, guohtuneatnamin, bivdo ja sáttogáttiid guovlluin. Eananjuohkinriekti sáhttá maid mearridit njuolggadusaid oktasašgeavaheapmái oamastanosiide olgoareálain.

***Oktasaš doaimmat ja oktasaš investeremat, § 3-9***

Oktasaš doaimmat leat sihke dat ahte oažžut johtui ođđa doaimmaid gaskal guovtti dahje eanet opmodagaid, ja rievdadit viidodaga ja hábmet dálá doaimmaid. Geavahannjuolggadusat, divodeamit ja goluid juohkin sáhttet leat oassin oktasašgeavaheamis. Ovdamearka oktasašgeavaheamis lea oktasaš geainnut, čáhce- ja duolvačáhce- rusttegat, kajat ja áiddit.

***Ásahit searvvi ja hábmet mearrádusaid § 3-10***

Eananjuohkinriekti sáhttá ásahit servviid ja hábmet jođihan dahje divodan mearrádusaid go lea eambbosat geat galget geavahit osiid iežaset opmodagain dahje lea geavahanvuoigatvuođat ovttas. Eanajuohkinriekti sáhttá maid rievdadit dálá servviid.

***Geavahanvuoigatvuođaid rievdadeapmi ja luvven, §§ 3-11 – 3-12***

Geavahanrievttit mat leat oassin eananjuohkináššin sáhttet rievdaduvvot dahje luvvejuvvot. Eaktun dasa lea ahte rievdadeapmi dahje luvven lea dárbbašlaš oažžundihti ávkkálaš čovdosa áššis. Rievttit mat leat čatnon boazodollui eai sáhte rievdaduvvot dahje luvvejuvvot.

Rievdadeapmi dahje luvven sierra áššin ferte dahkot servituhttalága njuolggadusaid vuođul (servituhttaárvoštus).

***Geavahan- dahje gáhtteneananjuohkin § 3-2, bs. § 1-3***

Áššin gos priváhta dahje almmolaš doaimmat dagahit heivetmeahttun obmodagaid -ja geavahanrievttálaš diliid, de sáhttá čađahuvvot eanajuohkin buoridandihti heivetmeahttun váikkuhusaid, nu go ovdamearkadihti sáhttet leat opmodagaid biđgen/háddjen dahje luodda/geaidnorievtti sirdin. Dakkár doaimmat sáhttet ovdamearkka dihti leat geaidnohuksemat, ruovdemáđiihuksemat, regulerenplána čađaheapmi ja sullasaš áššit. Dat sáhttá maid čađahit eanajuohkima jus guovllugáhtten dagaha heivetmeahttun (eahpedohkálaš) opmodat - ja geavahanrievttálaš dili. Jus dakkár áššin lea dárbu árvvoštussii lassin eanajuohkimii, doallá eananjuohkinriekti árvvoštusa.

***4.2 Riektemearrideapmi (riektečielggadeapmi ja rádjamearrideapmi)***

Dát leat áššit mat mearridit dálá riektedili.

***Riektečielggadeapmi, § 4-1***

Eananjuohkinriekti sáhttá čielggadit opmodat -ja geavahanrievtti dili ovttaseaiggáduššamis guovlluin gos lea ovttasgeavaheapmi. Dákkár čielggadeami sáhttá eananjuohkinriekti maid dahkat guovlluin gos lea eahpesihkkarvuohta ahte leago ovttaseaiggáduššan dahje ovttasgeavaheapmi. Sámi boazodoalloguovlluin sáhttá eananjuohkinriekti maid čielggadit riektediliid gaskal boazodoalu ja eanaeaiggádiid. Dat seamma guoská ovttasgeavaheapmái olgoareálain mat leat oamastanjuhkosiin.

***Rádjamearrideapmi, § 4-2***

Eanajuohkinriekti sáhttá mearridit rájáid gaskal gitta opmodaga ja rivttiid. 3. čuoggás fertet čielgasit čilget makkár rájáid gáibádus gusto. Dasa lassin berret bidjat kárta mielddusin mii čájehe gokko oaivvildat rájá mannat.

***4.3 Árvvoštus***

Árvvoštus mearrida dábálaččat buhtadusa dahje juohká goluid ja geatnegasvuođaid. Eananjuohkinriekti sáhttá doallat árvvoštusa erret eará gránnjááidelága, guohtunlága, geaidnolága, servituhttalága ja boazodoallolága vuođul. Eananjuohkinriekti sáhttá doallat šiehtadus árvvoštusa sierra áššin. Don fertet merket makkár árvvoštusa don gáibidat.

***4.4 Plána vuođul goargŋon netto árvu , §§ 3-30 til 3-32***

Eananjuohkinriekti sáhttá juohkit plána vuođul gorgŋon árvvu gaskal opmodagaid mat leat oassin regulerenplánas.

Eaktun dasa lea ahte gielda lea mearridan dakkár juohkimii ja gielda ferte maid ráddjet juohkinguovllu.

Regulerenplána oktan mearrádusain ferte sáddejuvvot sisa oktan áššegáibádusain.

Dákkár áššin sáhttá huksenriekti sirdot opmodagain mat leat regulerejuvvon huksemiidda opmodagaide mat leat regulerejuvvon eará doaimmaide, nu go ovdamearkka dihti friddja areála guovlun.

Árvolassánan juohku sáhttá dagahit buoret plánačovdosa dainna lágiin ahte šaddá álkit plánet beroškeahttá opmodatrájáin ja dagahit buoret árvojuohkima eaiggádiid gaskal.

***Ođđasit rahpat ášši***

Ášši maid eananjuohkinriekti lea mearridan ja gos guoddalan áigemearri lea meattá, sáhttá gáibiduvvot rahpot ođđasit riidolága kapihttala 31 mearrádusaid vuođul. Ođđasit rahpat ášši lea erenoamáš riektegaskaoapmi, ja dat galget leat buorit ákkat riektefámolaš ášši ođđasit rahpat.

1. ***Rievtti čoahkkádus***

Váldonjuolggadus lea ahte eananjuohkinduopmár lea oktoduopmár. Jus dáhttut rievtti bidjot mielduopmáriin de fertet dan merket skovvái. Árvvoštusas lea váldonjuolggadussan njeallje árvvoštusmielláhttu. Jus dáhttot guokte árvvoštusmielláhttu, de fertet dan merket skovvái.

Oasehasat fertejit máksit buhtadusa mielduopmáriidda ja árvvoštusmielláhttuide.

***6 Riektesoabadeapmi***

Riektesoabadeami sáhttá čađahit riektečielggadeami ja árvvoštusa vuođul.

Riektesoabadeapmi lea eaktodáhtolaš ja jos bealit sohpet de sáhttet loahpahit ášši dahje osiid áššis riektesoabademiin. Jus dus lea gažaldagat dán ektui, de váldde oktavuođa eananjuohkinrivttiin du gielddas.

**7 *Mielddus***

Dása merket mildosiid mat čuvvot gáibádusa ( kopiija opmodatjuohkimis, eanaduođaštusas , mihttoreivves, šiehtadusain, eananjuohkin, eananjuohkinkárta ja eará dokumeantat main lea mearkkašupmi áššái). Berret bidjat mildosiin kárta dahje sárgosa mii govvida gáibádusa. Merke guovllu ja dálá rájáid.

Čuovvovaš neahttasiidot sáhttet leat ávkin:

|  |  |
| --- | --- |
| jordskifte.no | Eananjuohkin rivttiid dieđut |
| domstol.no | Duopmostuoluid oppalaš dieđut |
| lovdata.no | Lágat ja láhkaásahusat |
| arkivverket.no | Riikaárkiiva ja stádaárkiivat |
| tinglysing.no | Almmuhuvvon dokumeantat |
| seeiendom.no | Opmodagaid kártat ja diehtojuohkimat |
| kártadoaimmahat.no | kártadoaimmahat |
| norgeskart.no | Kárta |
| nibio.no | Norgga bioekonomiija instituhtta |

***8 Vuolláičála***

Muitte vuolláičállit gáibádusa. Son dahje sii geat čállet vuollái rehkenastojit leat rekvirentan.

***9 Eará dieđut***

Go ášši lea doarvái čielggas/čuvgehuvvon, gohčču eananjuohkinriekti diggečoahkkimii. Dat lea dábálaš ahte šaddá geahčadeapmi. Ášši viidodat ja áššešládja dat mearrida ahte leago dárbu eanet diggečoahkkimiidda ja geahčademiide. Soames áššiin sáhttá leat dárbu doallat áššeráhkkanan diggečoahkkima čielggadit ášši.

Eananjuohkináššiin (riekterievdadeapmi) ožžot oasehasat vejolašvuođa buktit árvalusa eanajuohkinčovdosii ovdalgo eananjuohkinriekti mearrida.

Riektemearridan áššiin mearrida eanajuohkinriekti riidduid duomu bokte. Áššin gos ii leat riidu, sáhttá eanajuohkinriekti buktit árvalusa mearrideapmái masa oasehasat besset buktit iežaset mearkkašumiid. Jus eai ovddiduvvo mearkkašumit. De biddjo árvalus vuođđun ášši mearrideapmái.

***Golut***

Áššegoluid dieđuid gávnnat 7.kapihttalis eananjuohkinlágas. Áššegolut lea dábálaččat divat stádii. Jus ášši lea gáibiduvvon mielduopmáriiguin, de boahta vel buhtadus lassin mii lea birrasii kr. 4 000,- juohkki čoahkkinbeaivvis. Golut juhkkojit oasehasaide dan vuođul man ávkkálaš ášši lea opmodagaide.

Ođđajagimánu 1.b rájes 2024 lea divvagat ná:

Álggahandivat: kr. 6 385\*

Divat juohkki oasehassii: kr. 2 554 \*

Radjaguhkkodatdivat: kr. 2 554 \* juohki.oasehas pr. 0,5 km30

(\*sáhttá rievdat riektedivatlága olis)

***Guoddaleapmi***

Mearrádusaid maid eananjuohkinriekti lea dahkan sáhttá guoddalit lágamánneriektái. Eananjuohkinriekti muitala guoddalan vejolašvuođaid ášši loahpas.

***Bagadus***

Jus lea dárbu de addá eananjuohkinriekti dieđuid mo deavdit skovi.